Diari Oficial de la Generalitat Valenciana


Sumari del DOGV 2705, del 08-03-1996 (1996/837632)

ORDRE de 15 de febrer de 1996, del conseller de Sanitat i Consum, per la qual convoca concurs ordinari de trasllats de farmacèutics titulars.
---------------------------------------------------------------------------------------------------------------------------------------------

### Dades del document

Número de DOGV
:   2705

Data del DOGV
:   08-03-1996

Secció del DOGV
:   AUTORITATS I PERSONAL

Número del document
:   1996/837632


Data del document
:   15-02-1996

Organisme emissor
:   Conselleria de Sanitat i Consum

Tipus de document
:   Ordre

Correcció d'errades

ORDRE de 15 de febrer de 1996, del conseller de Sanitat i Consum, per la qual convoca concurs ordinari de trasllats de farmacèutics titulars.   
Vista la sentència núm. 175/95, de la secció segona de la Sala Contenciosa Administrativa del Tribunal Superior de Justícia de la Comunitat Valenciana, la qual imposa a l'administració l'obligació de convocar un concurs de trasllats de farmacèutics titulars, i segons la Llei 8/87, de 4 de desembre, del Servei Valencià de Salut, en relació amb el Decret 129/88, de 16 d'agost, del Consell de la Generalitat Valenciana, el qual determina que correspon al Servei Valencià de Salut les funcions i els serveis dels funcionaris tècnics de l'Estat al servei de la sanitat local.  
Fent ús de les competències atorgades per l'article 41 del Decret 46/88, de 12 d'abril, del Consell de la Generalitat valenciana, el qual aprova el Reglament d'Organització i Funcionament del Servei Valencià de Salut, resolc:  
Convocar el concurs de trasllats per a la provisió dels llocs de treball que s'especifiquen en l'annex II, d'acord amb les bases publicades en l'annex I d'aquesta resolució.  
València, 15 de febrer de 1996.  
El conseller de Sanitat i Consum,  
JOAQUíN FARNóS GAUCHíA  
ANNEX I  
Bases  
1. Requisits dels aspirants  
1.1 Ser funcionari del cos de farmacèutics titulars.  
1.2 Trobar-se en una de les situacions administratives següents:  
I. Servei actiu amb destinació definitiva  
II. Serveis especials.  
III. Excedència voluntària i excedència per tenir cura dels fills.  
IV. Servei actiu amb destinació provisional.  
V. Excedència forçosa.  
1.3 No trobar-se en cap de les situacions següents:  
- Ocupar la destinació definitiva obtinguda segons una permuta a l'empara del que disposen els articles 51 i 52 del Decret 2120/71, de 13 d'agost, sense haver-hi passat els dos anys des de la data de la presa de possessió que exigeix l'article 53.  
- Complir l'edat de jubilació forçosa dins els noranta dies naturals següents a la data en què acabe el termini de presentació d'instàncies.  
2. Concursants voluntaris i forçosos   
2.1 Concursants voluntaris: podran concursar-hi amb aquest caràcter les persones que es troben en alguna de les situacions administratives a què fan referència els apartats I, II i II de la base 1.2.  
2.2 Concursants forçosos: tindran aquesta consideració les persones que es troben en alguna de les situacions administratives a què fa referència els apartats IV i V de la base 1.2, encara que no complesquen l'obligació imposada als concursants de participar-hi sol·licitant la totalitat de les vacants.  
No obstant això, no tindran la consideració de concursants forçosos les persones que, trobant-se en la situació de destinació provisional prevista en l'apartat IV del punt 1.2, estiguen ocupant amb aquest caràcter un lloc de treball de sistema de provisió idèntic al de les places objecte d'aquesta convocatòria i que el lloc de treball esmentat no s'anuncie. Això, perquè si bé és certa l'obligació de concursar, no és menys cert que, en el cas dels farmacèutics titulars, desvirtuaria i limitaria el que disposa la disposició addicional primera punt 3, del Decret 2120/71, de 13 d'agost, que determina taxativament la preferència per a l'adjudicació definitiva dels llocs de treball a les persones que els ocupaven amb caràcter provisional.  
2.3 Els concursants forçosos que no complisquen totalment o parcial l'obligació a què fa referència l'apartat anterior, amb l'excepció que s'hi especifica, incorreran automàticament en el que disposa l'apartat 10.2.2. b), excepte les persones que hagen obtingut algun dels llocs de treball efectivament sol·licitats.  
3. Ordre de prelació per a l'adjudicació  
3.1 Tindran dret preferent els concursants que es troben en els casos següents, per l'ordre de prelació que s'indica:  
3.1.1 Els concursants que estiguen ocupant un lloc de treball amb caràcter provisional, respecte de la plaça que ocupen, tenint en compte el que preveu la disposició addicional primera punt 3 del Decret 2120/71, de 13 d'agost.  
3.1.2 Excedents forçosos.  
3.1.3 Les persones que han complert el període de suspensió ferma, imposat per condemna criminal o sanció disciplinària.  
3.1.4 Excedents voluntaris  
Els concursants inclosos en els casos segon, tercer i quart gaudiran, per una vegada, de dret preferent per a ocupar alguna de les vacants corresponents al seu cos existents a la localitat on servien amb destinació definitiva quan es va produir el cessament en el servei actiu, sempre que el lloc de treball en què cessaren siga del mateix contingut funcional que el lloc de treball que pretenen.  
3.2 En el cas que dos o més concursants justifiquen posseir el mateix dret preferent sobre una plaça determinada, l'adjudicació se'n farà segons el barem de mèrits.  
3.3 Les places que no resulten proveïdes per aplicar allò que disposa el punt 3.1 s'adjudicaran als concursants que les sol·licitaren, segons l'ordre de prelació determinat per la puntuació del barem de mèrits.  
3.4 En el supòsit que alguns concursants obtinguen la mateixa puntuació, decidirà la major antiguitat de la data d'ingrés en el cos; si són funcionaris ingressats en la mateixa data, tindrà preferència qui millor puntuació haja obtingut dins la mateixa promoció o, si hi manca, per major edat.  
3.5 Aquests mèrits hauran de ser acreditats només i exclusivament en el certificat lliurat pel director territorial corresponent, pel director provincial de Sanitat i Consum corresponent o, si és el cas, per l'òrgan competent de la Conselleria de Sanitat i Consum de la comunitat autònoma, d'acord amb el certificat a què fa referència l'annex IV d'aquesta convocatòria. La certificació serà lliurada d'acord amb les dades que hi ha en la direcció territorial, o a la vista de la documentació que per a aquesta finalitat aporta la persona interessada.  
4. Sol·licituds  
4.1 Model  
Les persones interessades a participar en el concurs de trasllats hauran d'emplenar una sol·licitud ajustant-se necessàriament al model de l'annex III.  
4.2 Presentació  
Les sol·licituds aniran adreçades a la Direcció General del Servei Valencià de Salut i correctament emplenades es podran presentar en les unitats de registre de les dependències administratives següents:  
03593 Alacant, c/ Girona, núm. 16  
03887 Alcoi, c/ Onofre Jordá, núm. 21  
12973 Castelló, c/ Hort dels Corders, núm. 12  
46316 València, c/ Quart, núm. 99  
O mitjançant, qualsevol de les formes previstes en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
4.3 Termini: el termini de presentació d'instàncies serà d'un mes comptador des de l'endemà de la publicació d'aquesta convocatòria en el Diari Oficial de la Generalitat Valenciana.  
4.4 Contingut: els concursants hauran d'indicar per ordre de prelació les vacants a què opten, especificant la denominació amb que hi figuren.  
4.5 Modificació de les sol·licituds: durant el termini de presentació d'instàncies els concursants podran retirar o modificar les sol·licituds mitjançant una nova instància, que anul·larà parcialment o totalment la sol·licitud precedent.  
Transcorregut el termini indicat no s'admetrà ni la modificació de sol·licituds ni la retirada del concurs.  
4.6 Després del termini esmentat i fins la data de publicació de la resolució definitiva del concurs en el Diari Oficial de la Generalitat Valenciana, la baixa en el cos d'alguns concursants, el canvi de la situació administrativa produïda per la llei i el pas a la situació d'excedència o jubilació voluntària no es prendran en consideració per a la resolució del concurs, per la qual cosa, encara que calga anul·lar posteriorment l'adjudicació del lloc de treball feta a favor del concursant, aquest lloc de treball no podrà ser assignat a cap altre concursant.  
5. Documentació que cal aportar amb la instància  
- Certificat dels mèrits segons barem (annex IV).  
- Fotocòpia del document nacional d'identitat.  
- Els concursants que procedeixen de la situació de suspensió imposada per condemna criminal o sanció disciplinària, adjuntaran a la sol·licitud de participació en el concurs certificat lliurat per l'òrgan competent sobre el compliment de la sanció.  
- Els concursants que al·leguen algun dret preferent dels assenyalats en la base 3.1 adjuntaran a la sol·licitud els corresponents determinants del tal dret.  
Seran desestimades sense més tràmit les sol·licituds que continguen alguna esmena, esborrament o raspadura, tant en la instància com en els fulls de petició de vacants o en qualsevol dels altres documents annexos, sempre que no es troben sota signatura.  
6. Admissió i exclusió d'aspirants  
Acabat el termini de presentació d'instàncies, el director general del Servei Valencià de Salut publicarà la resolució per la qual aprova la llista provisional d'admesos i exclosos en el taulell d'anuncis de la seu central de la Conselleria de Sanitat i Consum. No obstant això, i als efectes exclusius d'informació als concursants, es remetran còpies de les publicacions als directors territorials de la Conselleria de Sanitat i Consum d'Alacant, Castelló i València i, si cal, les gerències d'àrea.  
Podran formular reclamacions contra la llista provisional en el termini de deu dies hàbils, comptadors des de l'endemà de la publicació de l'esmentada resolució.  
Les reclamacions contra la llista provisional seran admeses o rebutjades mitjançant la publicació de la llista definitiva d'admesos i exclosos.  
7. Barem de mèrits  
S'adjudicaran 0,10 punts per cada mes complet de servei prestats com a funcionari de carrera o interí en places de farmacèutic titular. El temps computat per a aquests efectes acabarà el dia en què siga publicada aquesta ordre en el Diari Oficial de la Generalitat Valenciana.  
8. Comissió avaluadora del concurs  
Per avaluar el concurs de trasllats es constituirà una comissió que serà formada pels membres següents:  
- El director general del Servei Valencià de Salut o persona que hi delegue.  
- El director per a la Gestió d'Atenció Primària del Servei Valencià de Salut.  
- El director per a la Gestió de Personal del Servei Valencià de Salut.  
- Dos representants de la Conselleria de Sanitat i Consum, un dels quals haurà de ser farmacèutic titular.  
- El director territorial de la Conselleria de Sanitat i Consum de la província d'Alacant, Castelló o València, segons la vacant que siga.  
- Un representant per cada una de les organitzacions sindicals representatives en la Mesa Sectorial de Sanitat.  
9. Resolució del concurs  
9.1 Vista la plaça sol·licitada pels concursants i els mèrits acreditats, la comissió aprovarà la resolució provisional del concurs, que serà publicada en el taulell d'anuncis de la Direcció General del Servei Valencià de Salut, i contra aquesta podran formular-se reclamacions en el termini de quinze dies, comptadors des de l'endemà de la publicació.  
9.2 Les reclamacions formulades contra la resolució provisional, seran rebutjades o admeses en la resolució definitiva que serà aprovada pel director general del Servei Valencià de Salut i publicada en el Diari Oficial de la Generalitat Valenciana.  
10. Efectes derivats del concurs  
10.1 Concursants que obtinguen llocs de treball  
10.1.1 Cessament en la destinació anterior  
Els participants que han obtingut destinació en el concurs hauran de cessar en el lloc que ocupaven dins els tres dies següents a la publicació de la resolució definitiva del concurs en el Diari Oficial de la Generalitat Valenciana.  
10.1.2 Presa de possessió  
El termini d'incorporació en les noves destinacions serà de 48 hores si és en la mateixa localitat, o d'un mes si és en diferent localitat. El termini serà comptador des de l'endemà del cessament, que haurà de fer-se dins del tercer dia de la publicació de la resolució del concurs en el Diari Oficial de la Generalitat Valenciana.  
La pressa de possessió es farà davant del director territorial del Servei Valencià de Salut.  
10.1.3 El concursant que, sense causa justificada, no prenga possessió de la plaça dins del termini o de la pròrroga, o que després de la possessió no es presente a fer-se càrrec del servei dins el termini establert, excepte les persones que en l'acte de possessió demanen passar a una altra situació administrativa que no siga la d'actiu, s'entendrà que renuncia al càrrec i quedarà cessant i causarà baixa en el cos.  
10.2 Concursants que no obtinguen el lloc de treball  
Les persones que estiguen en la situació d'excedència voluntària o de servei actiu amb destinació definitiva continuaran en la mateixa situació i, si cal, destinació.  
10.2.2 Concursants forçosos  
a) Si han sol·licitat totes les vacants i no han obtingut plaça, passaran a la situació d'excedència forçosa, si ja no s'hi troben, excepte que aquesta situació siga incompatible amb la que tinga en un altre cos, cas en el qual passaran a l'excedència voluntària.  
b) Si no han participat en el concurs, no han sol·licitat totes les vacants o han incorregut en una causa de desestimació de sol·licituds que preveu l'últim paràgraf de la base 5, passaran a la situació d'excedència voluntària.  
Passar a les situacions indicades en els paràgrafs a) i b) es farà de manera automàtica i seran efectives des de la data de publicació de la resolució definitiva del concurs en el Diari Oficial de la Generalitat Valenciana.  
10.3 Funcionaris desplaçats de la destinació provisional  
Si a conseqüència del que estableixen les bases d'aquesta convocatòria, cap funcionari amb destinació provisional, dels funcionaris que estaven obligats a prendre part en aquest concurs per haver reingressat amb posterioritat a l'acabament del termini de presentació d'instàncies, resulta desplaçat, serà destinat amb el mateix caràcter provisional a alguna de les places vacants.  
10.4 El farmacèutic titular que resulte adjudicatari tindrà dret a l'autorització de l'obertura d'una farmàcia, i quan desaparega la condició de farmacèutic titular tancarà la farmàcia.  
11. recursos  
Aquesta resolució i totes les actuacions administratives que siguen dictades en l'execució pel director general del Servei Valencià de Salut podran ser impugnades per les persones interessades, després de comunicar-ho a la Conselleria de Sanitat i Consum, mitjançant la interposició del recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la publicació de l'acte recorregut (article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i l'article 58.1 de la Llei de la Jurisdicció Contenciosa Administrativa).  
Tot això sense perjudici que faça servir altre recurs que per al seu dret estime convenient.  
ANNEX II  
Places vacants  
Consultori Auxiliar de la Romana, àrea 17 i 18 Alacant  
Consultori Auxiliar H. de las Nieves, àrea 17 i 18 Alacant  
Consultori Auxiliar de Fanzara, àrea 17 i 18 Castelló  
Centre de salut del Segura, àrea 19 i 20 Alacant  
Centre de salut de Bigastro, àrea 19 i 20 Alacant  
ANNEX IV  
CERTIFICAT DE MèRITS COMPTADORS EN EL CONCURS DE TRASLLATS DE FARMACèUTICS TITULARS  
(nom) ......................... com a director territorial del Servei Valencià de Salut en ............................................................   
CERTIFIQUE que d'acord amb els antecedents que hi ha en aquesta delegació i/o amb la documentació aportada per la persona interessada, el funcionari amb les dades que s'indica tot seguit, reuneix els mèrits que s'especifiquen:  
DADES PERSONALS  
Cognoms i nom   
DNI ..................... núm. de registre personal .........  
Cos o escala Data d'ingrés  
Puntuació obtinguda en les proves d'accés al cos  
Situació administrativa actual  
Lloc que ocupa o en què té reserva de destinació/localitat  
PUNTUACIaó  
ANTIGUITAT  
Punts per cada mes complert de serveis prestats com a funcionari de carrera o interí en llocs de treball de farmacèutic titular, punts.  
Cosa que faig a petició de la persona interessada i perquè tinga efectes en el concurs convocat per l'Ordre de 15 de febrer de 1996, del Servei Valencià de Salut.  
................, d ....... de 1996  
El director territorial del Servei Valencià de Salut  
Signat